
EXTRAS
DECIZIE Nr. 5/3
din 30 octombrie 2026
or. Sîngerei

Cu privire la asigurarea interimatului funcției publice de conducere

Având în vedere: Nota de fundamentare „Cu privire la asigurarea interimatului funcției publice de conducere”;
În temeiul 43 alin. (2) din Legea nr. 436/2006 privind administraţia publică locală; art. 28 alin. (1) lit. e), art. 33 alin. (6), art. 44 alin. (2) lit. e) și art. 49 al Legii nr. 158/2008 privind funcţia publică şi statutul funcţionarului public; art. 12, art. 22 al Legii nr. 270/2018 privind sistemul unitar de salarizare în sectorul bugetar; Legii nr. 200/2026 pentru modificarea unor acte normative (reforma „Restart în educație”); Deciziei nr. 5/2 din 30.10.2026 „Cu privire la demisia din funcția publică de conducere”, în baza Acordului scris din 26.10.2026 și în scopul asigurării bunei activități a Direcției Educație,  
Consiliul raional,
D  E C I D E:
1. Se asigură interimatul funcției de Șef Direcție Educație de către dl Serghei ZAGORUDCO, specialist principal din cadrul Direcției Educație, începând cu data de 03.11.2026 până la data de 31.12.2026 inclusiv.
2. Se atribuie dl Serghei ZAGORUDCO – Șef interimar, Direcția Educație:
· treapta de salarizare – IV;
· clasa de salarizare – 94;
· coeficientul de salarizare – 6,99;
· cuantumul salariului de baza stabilit – 16780 lei;
· spor lunar în valoare fixă - 1300 de lei, cu respectarea prevederilor legislației în vigoare;
· sporul pentru gradul profesional conferit anterior (consilier de clasa a I-a)- 275 lei.
3. Executarea deciziei în cauză se pune în sarcina Direcției Educație.
4. Controlul asupra realizării prezentei decizii se pune în sarcina Comisiei consultative pentru învățământ, cultură, sport, tineret, ocrotirea sănătății, probleme sociale, turism și culte (dna Tabarcea Alina) și Comisiei consultative pentru Etică, legislație, ordine și drepturile omului (Iurie VIERU).
5. Prezenta decizie poate fi contestată la Judecătoria Bălți (sediul Central, str. Hotinului, nr. 43) în termen de 30 zile de la data comunicării, potrivit prevederilor Codului Administrativ al Republicii Moldova nr. 116/2018.

Preşedinta şedinţei			                                                         Alina TABARCEA       

